section_heading: Ugroženost i zaštita
paragraph_text: Česta je posredna i neposredna žrtva izlova. Izlovljava ih se zbog peraje, a ponekad i zbog mesa, ulja ili kože. Iako je ova vrsta povijesno bila jedan od najčešćih morskih pasa u svjetskim tropskim morima, kroz posljednje tri generacije (61 godina) broj jedinki na globalnoj razini drastično opada (>80%) i u ponekim je regijama postala rijetka. Nalazi se na crvenom popisu IUCN-a kao kritično ugrožena vrsta.